ความสัมพันธ์ไทย–ฮ่องกง

**ความสัมพันธ์ไทย–ฮ่องกง** เป็นความสัมพันธ์ทวิภาคีระหว่างประเทศไทยและฮ่องกง

## ความสัมพันธ์อย่างเป็นทางการ
ประเทศไทยมีสถานกงสุลใหญ่ในฮ่องกง ซึ่งคือสถานกงสุลใหญ่ ณ เมืองฮ่องกง โดยเป็นส่วนหนึ่งของชุดคณะผู้แทนทางทูตของประเทศในต่างประเทศ และกงสุลคนแรกประจำฮ่องกงได้รับการแต่งตั้งใน พ.ศ. 2411

สถานกงสุลใหญ่ดังกล่าวตั้งอยู่ ณ อาคารเลขที่ 8 คอตตอนทรีไดร์ฟ เซนทรัล เกาะฮ่องกง ทั้งนี้ ฮ่องกงมีสิทธิในการปกครองตนเองอย่างเต็มที่ของการดำเนินความสัมพันธ์ทางการค้าต่างประเทศ ตลอดจนความสัมพันธ์ในสาขาต่าง ๆ ที่เหมาะสม

ฮ่องกงมีตัวแทนโดยสำนักงานเศรษฐกิจและการค้าฮ่องกงประจำประเทศสิงคโปร์ในประเทศสมาชิกสมาคมประชาชาติแห่งเอเชียตะวันออกเฉียงใต้ รวมทั้งประเทศไทย สำนักงานดังกล่าวได้รับสิทธิพิเศษและความคุ้มกันบางประการจากรัฐบาลเจ้าภาพที่เกี่ยวข้องเพื่ออำนวยความสะดวกให้สำนักงานปฏิบัติหน้าที่โดยไม่มีการแทรกแซง โดยทั่วไปแล้ว สิทธิพิเศษและความคุ้มกันที่สำนักงานได้รับส่วนใหญ่ รวมถึงการไม่สามารถล่วงล้ำสถานที่ได้, การติดต่อทางจดหมาย, บันทึกสำคัญ และเอกสารอย่างเป็นทางการ ตลอดจนการยกเว้นสถานที่และตัวแทนจากการเสียภาษี หลังจากการลงนามความตกลงการค้าเสรีระหว่างฮ่องกงและสมาคมประชาชาติแห่งเอเชียตะวันออกเฉียงใต้ในเดือนพฤศจิกายน ค.ศ. 2017 รัฐบาลฮ่องกงประกาศว่าจะจัดตั้งสำนักงานเศรษฐกิจและการค้าในประเทศไทยเพื่ออำนวยความสะดวกในการทำงานร่วมกันระหว่างทั้งสองฝ่าย

## ด้านต่าง ๆ
### การค้า
ในปี 2568 ประเทศไทยส่งออกสินค้าไปฮ่องกงมากที่สุดเป็นลำดับที่ 9 มูลค่า 12,964 ล้านดอลล่าร์สหรัฐ ลดลงร้อยละ 7 เมื่อเทียบกับปี 2566 สินค้าส่งออกสำคัญที่ ได้แก่ อัญมณีและเครื่องประดับ มูลค่า 2,848 ล้านดอลล่าร์สหรัฐ (ลดลงร้อยละ 2.01) แผงวงจรไฟฟ้า 2,127.82 ล้านดอลล่าร์สหรัฐ (เพิ่มขึ้นร้อยละ 16.27) เครื่องคอมพิวเตอร์และส่วนประกอบ 1,446 ล้านดอลล่าร์สหรัฐ (ลดลงร้อยละ 16.40) ข้าว (151.93 ล้านดอลล่าร์สหรัฐ (เพิ่มขึ้นร้อยละ 5.93)

การค้าระหว่างไทยและฮ่องกงในปี 2566 หรือแค่เพียง 1 ปีหลังจากโควิด-19 มีมูลค่าสูงถึง 1.92 หมื่นล้านเหรียญสหรัฐ (ราว 7 แสนล้านบาท) และยังเติบโต 1.6% ในช่วงวิกฤตโควิด-19 ตามข้อมูลของ กระทรวงพาณิชย์ ฮ่องกงเป็นคู่ค้าอันดับที่ 12 ของไทย ในปี 2567 มูลค่าการค้าระหว่างกันสูงถึง 17.04 พันล้านดอลลาร์สหรัฐ เพิ่มขึ้น 24.3% จากปีก่อนหน้า ตามฐานข้อมูลการค้าระหว่างประเทศขององค์การสหประชาชาติ มูลค่าการส่งออกของไทยไปยังฮ่องกงในปี 2567 อยู่ที่ 10.85 พันล้านดอลลาร์สหรัฐ และในปี 2566 ไทยส่งออกไปยังฮ่องกงเป็น อันดับที่ 6 จาก 216 ประเทศ เป็นมูลค่า 12.6 พันล้านเหรียญสหรัฐ

สินค้าที่ไทยส่งออก คอมพิวเตอร์และส่วนประกอบ อัญมณีและเครื่องประดับ แผงวงจรไฟฟ้า ผลไม้สดและแห้ง ข้าว อุปกรณ์กึ่งตัวนํา ทรานซิสเตอร์ และไดโอด นาฬิกาและส่วนประกอบ เครื่องโทรสาร โทรศัพท์ สินค้าที่ไทยนำเข้า	เครื่องเพชรพลอย อัญมณี เงินแท่งและทองคํา แผงวงจรไฟฟ้า เครื่องจักรไฟฟ้าและส่วนประกอบ ผ้าผืน เหล็ก สินแร่โลหะอื่นๆ เศษโลหะ ผลิตภัณฑ์ทําจากพลาสติก อุปกรณ์กึ่งตัวนํา ทรานซิสเตอร์ และไดโอด เคมีภัณฑ์ วงจรพิมพ์ พืชและผลิตภัณฑ์จากพืช เครื่องคอมพิวเตอร์

ฮ่องกงเป็นตลาดส่งออกที่ใหญ่เป็นอันดับห้าของไทยใน พ.ศ. 2557 ในขณะที่ไทยเป็นตลาดส่งออกที่ใหญ่เป็นอันดับที่ 16 ของฮ่องกง ซึ่งฮ่องกงได้ครอบครองตลาดส่งออกของไทย 5 เปอร์เซ็นต์ ในขณะที่ไทยได้มีส่วน 0.8 เปอร์เซ็นต์จากข้อมูลของฮ่องกง

### ด้านสังคม
คนไทยประมาณ 30,000 คนอาศัยอยู่ในฮ่องกง ในจำนวนนั้นหลายคนทำงานเป็นแม่บ้าน ส่วนประเทศไทยเป็นสถานที่พักผ่อนยอดนิยมสำหรับชาวฮ่องกง นอกจากนี้ สภาธุรกิจไทย–ฮ่องกง ได้มีเบอร์นาร์ด ชาญวุฒิ ชาน เป็นประธาน ซึ่งเป็นสภาธุรกิจชั้นนำของไทยในฮ่องกง

## เหตุการณ์
ทักษิณ ชินวัตร อดีตนายกรัฐมนตรีไทยที่ถูกเนรเทศ เขาถูกโค่นล้มในรัฐประหารในประเทศไทย พ.ศ. 2549 เมื่อวันที่ 19 กันยายน พ.ศ. 2549 ซึ่งภายหลัง เขาได้เนรเทศตัวเอง แล้วนักการเมืองไทยได้เดินทางโดยเครื่องบินสู่ฮ่องกงเป็นประจำเพื่อพบปะกับทักษิณ ชินวัตร นับตั้งแต่เขาลี้ภัย

## การเปรียบเทียบ

## ดูเพิ่ม
* ความสัมพันธ์ระหว่างประเทศของไทย

## อ้างอิง


ไทย
ฮ่องกง